¨

Velkommen til QuickTime 7 – verdensstandarden for digitale medier. Sett av noen minutter til å lese denne viktige informasjonen.

Systemkrav
QuickTime 7.0.4 krever Mac OS X versjon 10.3.9 eller nyere.

Forsikre deg om at du har en oppdatert versjon av Mac OS X. Du kan oppdatere ved å velge Apple-menyen > Systemvalg, klikke på Programvareoppdatering og deretter klikke på Søk nå. Når du har installert en oppdatering, klikker du på Søk nå en gang til for å forsikre deg om at du har fått lastet ned alle oppdateringene.

Nytt i QuickTime 7.0.4
QuickTime 7.0.4 er en viktig oppdatering som inneholder en rekke feilrettinger, støtte for iLife '06 og H.264-ytelsesforbedringer. Denne oppdateringen anbefales for alle QuickTime 7-brukere. 

Nytt i QuickTime 7 Player 
QuickTime 7 Player inneholder en rekke spennende, nye funksjoner.
• Støtte for H.264-video.  Vis filmer som er laget med denne avanserte, standardbaserte kodeken som gir enestående videokvalitet med lavest mulig datafrekvens.
• «Live» endring av vindusstørrelse.  Avspillingen fortsetter uten avbrudd når du endrer størrelsen på QuickTime Player-vinduet. 
• Streaming uten konfigurering.  QuickTime finner automatisk den beste Internett-tilkoblingshastigheten for maskinen din og justerer den etter behov. Hvis forbindelsen brytes under streaming, kobler QuickTime seg automatisk til tjeneren igjen.
• Surroundlyd.  QuickTime Player kan nå spille opptil 24 lydkanaler. Med QuickTime 7, Macintosh-maskinen og surroundhøyttalere får du full effekt av filmer og spill med surroundlyd. 
• Nye og forbedrede avspillingskontroller.  Bruk de nye avspillingskontrollene til å justere innstillinger slik at du får best mulig visningskvalitet. Enkel justering av innstillinger, blant annet «jog shuttle», avspillingshastighet, bass, diskant og balanse. 
• Spotlight-vennlige filer.  I Mac OS X versjon 10.4 kan du enkelt søke etter informasjon i filmfiler ved hjelp av den nye søkefunksjonen Spotlight. Du kan søke etter filmegenskaper som artist, copyright og kodek.
• Skjermleserkompatibilitet.  Brukere som har dårlig syn, kan bruke QuickTime Player ved hjelp av VoiceOver, som er en del av Mac OS X versjon 10.4. 
• Helt ny innholdsguide.  Den nye innholdsguiden i QuickTime gir deg tilgang til siste nytt innen underholdning på Internett.

Nytt i QuickTime 7 Pro 
QuickTime 7 Pro-brukere har tilgang til alle funksjonene i QuickTime Player i tillegg til følgende nye QuickTime Pro-funksjoner:
• Spill inn lyd og video.  Med et iSight-kamera eller et annet FireWire-kompatibelt kamera koblet til maskinen kan du raskt og enkelt lage filmer som du kan dele med venner og familie eller til og med lage dine egne podcaster.
• Lag video for iPod. QuickTime Pro gjør det enkelt å konvertere din eksisterende filmsamling til et format som kan spilles av på iPod. 
• Del filmer.  Lag filmfiler som du kan sende via e-post eller legge ut på et websted.  
• Flytende kontroller.  Når du ser på filmer i fullskjermmodus, har du enkel tilgang til funksjoner som pause og start og framover- og tilbakespoling.
• Lag H.264-video.  Bruk denne kodeken til alle videokodingsoppgaver med innhold som varierer i størrelse fra HD (high definition) til 3G (for mobile enheter). 
• Lag surroundlyd.  Skap en mektig multimedieopplevelse ved å legge inn flerkanalslyd i filmene dine. QuickTime mikser lyden automatisk slik at den fungerer med høyttaleroppsettet til hver enkelt bruker. 
• Samtidig eksport.  Eksporter flere filer samtidig – og fortsett med neste avspillings- eller redigeringsoppgave. 
• Forbedret filmredigering.  Redigeringsoppgaver utføres enklere ved hjelp av nye tastatursnarveier for inn- og utpunkter. I tillegg er Filmegenskaper-grensesnittet helt nydesignet for enkel og effektiv filmredigering. 
• Ny AAC konstant kvalitet-modus.  Opprett AAC-lydfiler som er optimalisert for konstant kvalitet i stedet for en konstant bitfrekvens, og få en bedre lytteopplevelse. 
• 3G-streaming.  Opprett 3G-filer for RTSP-streaming som er fullstendig kompatible med 3G-streamingenheter og 3G-distribusjonsarkitekturer.
• Automator-kompatibelt.  Forenkle QuickTime-arbeidsflyten i Mac OS X versjon 10.4 ved hjelp av det brukervennlige Automator-grensesnittet.

Mer informasjon
Hvis du vil ha mer informasjon om hvordan du bruker QuickTime, åpner du QuickTime og velger Hjelp > QuickTime Player Hjelp.

Hvis du vil kjøpe QuickTime 7 Pro, besøker du www.apple.com/no/quicktime eller åpner QuickTime og velger QuickTime Player > Kjøp QuickTime Pro.

Du finner oppdatert QuickTime-innhold på www.apple.com/no/quicktime, eller du kan åpne QuickTime og velge Vindu > Vis innholdsguide.

Hvis du trenger teknisk assistanse, går du til www.apple.com/no/support og velger QuickTime.

Viktig informasjon for QuickTime Pro-brukere
Installering av QuickTime 7 og nyere deaktiverer QuickTime Pro-funksjonaliteten i tidligere versjoner av QuickTime, for eksempel QuickTime 5 eller QuickTime 6. Hvis du fortsetter med denne installeringen, må du kjøpe en ny QuickTime 7 Pro-registreringskode for å få tilbake QuickTime Pro-funksjonalitet. Når installeringen er fullført, kan du besøke www.apple.com/no/quicktime for å kjøpe en QuickTime 7 Pro-registreringskode.

Om opphavsrettigheter
Denne programvaren kan brukes til å reprodusere materiale. Programvaren lisensieres til deg kun for reproduksjon av materiale som ikke er opphavsrettsbeskyttet, materiale som du eier opphavsrettighetene til, eller materiale som du har tillatelse eller lovlig tilgang til å reprodusere. Hvis du er i tvil om du har lov til å kopiere materiale, kontakter du en juridisk rådgiver.

Om Rolands lydsett for General MIDI- og GS-formatet
Denne versjonen av QuickTime inneholder et sett instrumentlyder som er lisensiert fra Roland Corporation, og som utgjør et komplett General MIDI-kompatibelt lydsett. Det inneholder også tilleggslyder som er nødvendige for å oppnå et komplett GS-formatkompatibelt lydsett.

Hva er GS-formatet?
GS-formatet er et standardisert sett med lydkildespesifikasjoner som definerer hvordan multitimbrale, lydgenererende enheter reagerer på MIDI-meldinger. GS-formatet oppfyller kravene til General MIDI System Level - 1. GS-formatet definerer også en rekke andre detaljer i tillegg til funksjonaliteten i General MIDI. Disse omfatter unike spesifikasjoner for lyd og funksjoner som er tilgjengelige for toneredigering, effekter og andre spesifikasjoner relatert til hvordan lydkilder reagerer på MIDI-meldinger. Alle enheter utstyrt med lydkilder i GS-formatet kan reprodusere både General MIDI-lydopptak og MIDI-lydopptak i GS-formatet.

Kontaktinformasjon for Roland:
Roland Corporation
1-4-20 Sonezaki-Shinchi, Kita-ku,
Osaka 530-0002 Japan

Du finner mer informasjon om Roland og produktene deres på websiden http://www.roland.co.jp.

Begrensninger
Roland forbeholder seg alle rettigheter til lydsettet som ikke Roland Corporation U.S. eller Apple uttrykkelig har gitt i Apples lisensavtale.

.Mac er tilgjengelig kun for personer som er 13 år eller eldre. Krever Internett-tilgang (avgifter kan komme i tillegg). Tilleggsvilkår- og betingelser gjelder.

© 1991-2006 Apple Computer, Inc. 
Apple, Apple-logoen, Macintosh, Power Macintosh, iPod og QuickTime er varemerker for Apple Computer, Inc., registrert i USA og andre land. .Mac er et tjenestemerke for Apple Computer, Inc. Alle andre varemerker tilhører sine respektive eiere.